Številka: 007-1002/2021/1

Zainteresirana javnost

Datum: 20. 10. 2021

Zadeva: Osnutek Uredbe o določitvi sredstev elektronske identifikacije in

 uporabi centralne storitve za spletno prijavo in elektronski podpis

 (EVA: 2021-3130-0052) - v javno obravnavo

Spoštovani!

Ministrstvo za javno upravo (v nadaljnjem besedilu: MJU) javnost seznanja z osnutkom Uredbe o določitvi sredstev elektronske identifikacije in uporabi centralne storitve za spletno prijavo in elektronski podpis (v nadaljnjem besedilu: Uredba). Uredba je pripravljena za namene izvajanja relevantnih določb Zakona o elektronski identifikaciji in storitvah zaupanja (Uradni list RS, št. 121/21; v nadaljnjem besedilu: ZEISZ), ki je bil sprejet kot nacionalna podlaga za elektronsko poslovanje v povezavi z evropsko Uredbo (EU) št. 910/2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (v nadaljnjem besedilu: Uredba eIDAS).

ZEISZ namreč v povezavi z Uredbo eIDAS na področju elektronske identifikacije vključuje tudi rešitev izdajanja enotne elektronske identitete s strani države na enem ali več sredstvih elektronske identifikacije, in s tem v zvezi daje pravno podlago osnutku predmetne Uredbe, ki je pripravljena na podlagi 3., 6., 11., 12., 15., 24. in 45. člena ZEISZ. Osnutek Uredbe tako določa sredstva elektronske identifikacije in določa, da izdajatelj sredstva elektronske identifikacije (v nadaljnjem besedilu: izdajatelj) zagotovi izdajo sredstva elektronske identifikacije visoke ali nizke ravni zanesljivosti na elektronski osebni izkaznici, ki se izda v skladu z zakonom, ki opredeljuje osebno izkaznico. Hkrati izdajatelj zagotovi izdajo sredstva elektronske identifikacije srednje ali nizke ravni zanesljivosti, ki ga je mogoče uporabljati s pošiljanjem kratkih sporočil (sporočilo SMS) na mobilni telefon (t.i. virtualno sredstvo). Osnutek Uredbe pa tudi predvideva uporabo centralne storitve za spletno prijavo in elektronski podpis ter ureja obliko preračunavanja enoličnega identifikatorja iz EŠEI.

Zainteresirana javnost je vabljena, da v roku 30 dni od objave, pošlje morebitne pripombe ali komentarje preko portala e-demokracija, po elektronski pošti na naslov gp.mju@gov.si ali na naslov Ministrstvo za javno upravo, Tržaška cesta 21, 1000 Ljubljana.

 Boštjan Koritnik

 minister

Objaviti:

* na portalu e-demokracija